open-index/open-wikipedia-markdown huggingface dataset:
Treasure Island (TV-serie)

***Treasure Island*** er en britisk miniserie i to deler, som gikk på Sky1 i 2012. Serien var basert på boka *[[Skatten på sjørøverøya]]* av Robert Louis Stevenson. Hovedrollen ble spilt av Eddie Izzard.

## Handling
Den unge Jim Hawkins (spilt av Toby Regbo) oppdager et kart som skal vise veien til en legendarisk øy full av skatter, som skal tilhøre den beryktede kaptein Flint (spilt av Donald Sutherland) og og Jim legger derfor ut på en reise, om bord på skipet «Hispaniola» i håp om å finne alle disse skattene.

Men den gåtefulle Long John Silver (spilt av Eddie Izzard) og hans mannskap har imidlertid helt andre planer.

## Skuespillere
* Eddie Izzard som Long John Silver. Tidligerekvartermester for kaptein Flint, kokk på Hispaniola og leder for mytteristene. Han mistet tidligere et bein etter at Flint avfyrer en kanon mot mannskapet sitt, for å få dem vekk fra skipet.
* Philip Glenister som kaptein Smollett, kaptein på Hispaniola
* Rupert Penry-Jones som Squire John Trelawney. Lederen for ekspedisjonen, en grådig, dum mann som forråder kameratene sine.
* Toby Regbo som Jim Hawkins, sønn av innehaverne på vertshuset Admiral Benbow.
* Daniel Mays som Dr. David Livesey, skipets doktor, en gammel venn av Jims foreldre.
* Reda Kateb som Dujon, den andre styrmannen til Hispaniola.
* Donald Sutherland som kaptein Flint, en legendarisk sjørøver.
* Elijah Wood som Ben Gunn, et tidligere medlem av kaptein Flints mannskap.
* David Harewood som Billy Bones, tidligere førstestyrmann under kaptein Flint.
* Julian Barratt som Redruth.
* Shirley Henderson som Meg Hawkins. Moren til Jim Hawkins mor, en nylig enke.
* Nina Sosanya som Alibe Silver, John Silvers kone.
* Geoff Bell som Israel Hands, tidligere besetningsmedlem under kaptein Flint.
* Shaun Parkes som George Merry. Et tidligere medlem av Flints mannskap.
* Keith Allen som Blind Pew. Et tidligere medlem av Flints mannskap, nå en blind tigger.
* Sean Gilder som Black Dog, et tidligere medlem av Flints mannskap.
* Barnaby Kay som Tom Morgan. Et tidligere medlem av Flints mannskap, og senere mytterist på Hispaniola.
* Clinton Blake som Freddie Arrow, Hispaniolas førstestyrmann.
* Tom Fisher som Abraham Gray, Hispaniolas styrmann.
* Madhur Mittal som Dick Johnson, et tidligere medlem av Flints mannskap. Senere en besetningsmann på Hispaniola, og en av mytteristene.
* David Wilmot som William O'Brien, en av mytteristene.
* Chu Omambala som Job Anderson, en av Flints mannskap som senere tjenestegjorde på Hispaniola.
* Lorenzo Grozco som Allardyce, en av kaptein Flints mannskap.
* Alfredo Salgado som Jeremiah Darby. En av kaptein Flints mannskap, som hjelper ham å begrave skatten.
* Ruaidhri Conroy som John Hunter. En av Trelawney tjenere, som blir drept på Treasure Island.
* Mal Whyte som Richard Joyce. Reiste sammen med Trelawney til Treasure Island.
* Tom Wu som Joe Thoby. En kinesisk sjømann om bord på Hispaniola, som blir drept av Silver.
* Damien Hannaway som Alan Tab. Sjømann om bord på Hispaniola.
* Siobhan O'Kelly som Mrs Livesey.
* Tommy O'Neill som Salt.

## Referanser


## Eksterne lenker
*
Daniele Greco

**Daniele Greco** (født 1989) er en italiensk friidrettsutøver, som hovedsakelig konkurrerer i tresteg. Han ble U23-europamester innendørs i 2009, men har ingen italienske mesterskapstitler som senior, pr mai 2012. 

## Karriere
Greco ble italiensk ungdomsmester i tresteg i 2006.

I 2009 deltok han i sitt første EM som senior, i EM i friidrett innendørs 2009. Her hoppet han 15,76 meter, og kom ikke til finalen. I Middelhavslekene 2009 i Pescara i Italia fikk han bronse, bak hhv. Fabrizio Schembri og Dimitrios Tsiamis. I juli satte han ny personlig rekord på 17,20 da han vant gull i U23-EM 2009. Han deltok også i VM 2009, men kom ikke til finalen der. Han hadde 34. beste hopp i kvalifiseringsrunden. 

Både i VM innendørs 2010 og EM 2010 ble han slått ut i kvalifiseringen, men i EM innendørs 2011 i Paris hoppet han 16,75 i kvalifiseringen, og nådde finalen. I finalen greide han imidlertid bare 16,24 meter, og endte sist av de åtte som hoppet i finalen. 

I mars 2012 satte han ny personlig rekord på 17,28 da han kom på femteplass i VM i friidrett innendørs 2012. Han gikk videre fra kvalifiseringen med 16,94, og greide 17,28 i sitt siste finalehopp. 

## Referanser


## Eksterne lenker
* 
*  Profil hos European Athletics
Hey-Hey-Hey-Hey! (sang fra 1958)

**«Hey-Hey-Hey-Hey!»** er en sang som ble skrevet og fremført av Little Richard (som egentlig heter Richard Penniman). Han ga den ut i januar 1958 som B-side til singlen *[[Good Molly Miss Molly]]*. Sangen ble innspilt 5. september 1956 i New Orleans. Den het «Hey-Hey-Hey-Hey! (Goin' Back to Birminghm)» da den ble innspilt.

«Hey Hey Hey Hey!» var opprinnelig et allsangparti som ble lagt til av Richards selv i hans versjon av «Kansas City» (komponert av Jerry Leiber og Mike Stoller).

The Beatles ga også ut en coverversjon av medleyen «Kansas City»/«Hey-Hey-Hey-Hey!» på albumet *[[Beatles for Sale]]*  – se The Beatles' versjoner under «Kansas City».

## Referanser
Villegagnonøya

**Villegagnonøya** (portugisisk: *Ilha de Villegagnon*) er ei øy i munninga i Guanabarabukta i Rio de Janeiro. Den befinner seg i Zona Central, rett utafor Santos Dumont flyplass, som den er tilknytta via ei lita bru.

Øya er oppkalt etter den franske admiralen Nicolas Durand de Villegaignon, hvis tropper okkuperte øya i 1555 og deretter bygde Fort Coligny under et forsøk på å opprette kolonien France Antarctique. Portugisiske tropper overtok øya i 1560. Villegagnonøya har siden 1938 tilhørt den brasilianske marinen.

## Eksterne lenker
*
Lobocla

***Lobocla*** er en slekt av sommerfugler som hører til familien smygere (Hesperiidae).

## Utseende
Middelsstore, brune smygere, forvingen med et hvitt tverrbånd.

## Utbredelse
Denne slekten omfatter de eneste medlemmene i den artsrike gruppen Eudaminae som ikke lever i Amerika. Slekten har sin hovedutbredelse i Kina, men finnes også i Øst-Sibir (Primorskij kraj), Korea, Sikkim, Himalaya, Burma, Thailand og Indokina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Lobocla* Moore, 1884 
**************** *[[Lobocla bifasciatus]]* (Bremer & Grey, 1853)
**************** *[[Lobocla contractus]]* (Leech, 1893)
**************** *[[Lobocla germanus]]* (Oberthür, 1886)
**************** *[[Lobocla liliana]]* (Atkinson, 1871)
**************** *[[Lobocla nepos]]* (Oberthür, 1886)
**************** *[[Lobocla proximus]]* (Leech, 1891)
**************** *[[Lobocla simplex]]* (Leech, 1891)

## Kilder
* Brower, A.V.Z. og Warren, A. (2007) *Lobocla* på *Tree of life* http://tolweb.org/Lobocla/
* Markku Savela's Lepidoptera and some other life forms: Sjekkliste over artene. Hentet 29.5. 2012.

## Eksterne lenker
* 
* Bilde av ''Lobocla bifasciatus''
Hyalothyrus

***Hyalothyrus*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn ca. 40 millimeter), brune eller brunsvarte smygere. Hannene kan være ensfarget brune eller med hvite flekker, mens hunnene alltid har en snøhvit flekk på bakvingen, noen ganger dekker den mesteparten av vingen, dessuten noen hvite flekker i forvingenes ytre del.

## Levevis
I alle fall *Hyalothyrus neleus* lever i regnskog, larvene på slekten *Inga* (erteblomstfamilien).
Disse smygerne har den særegne vanen at de gjerne samler seg i grupper (av begge kjønn) som sitter sammen med utstrakte vinger på undersiden av store blader. «Sosial» adferd er ganske uvanlig hos voksne sommerfugler, og det er ikke kjent hvorfor de gjør dette, men det synes ikke å ha noe med formering å gjøre.

## Utbredelse
Artene er utbredt i Mellom- og Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Hyalothyrus* Mabille, 1878 
**************** *[[Hyalothyrus infernalis]]* (Möschler, 1877)
**************** *[[Hyalothyrus leucomelas]]* (Geyer, 1832)
**************** *[[Hyalothyrus mimicus]]* Mabille & Boullet, 1919
**************** *[[Hyalothyrus neleus]]* (Linnaeus, 1758)
**************** *[[Hyalothyrus nitocris]]* (Stoll, 1782)

## Kilder
* Brower, A.V.Z. og Warren, A. (2007) *Hyalothyrus* på *Tree of life* http://tolweb.org/Hyalothyrus/
* Markku Savela's Lepidoptera and some other life forms: Sjekkliste over artene. Hentet 29.5. 2012.
* Butterflies of Amazonia – *Hyalothyrus neleus* http://www.learnaboutbutterflies.com/Amazon%20-%20Hyalothyrus%20neleus.htm

## Eksterne lenker
* 
* Butterflies of America – *Hyalothyrus* spp. http://butterfliesofamerica.com/t/Hyalothyrus_a.htm
Jeongjong av Goryeo (1018-1046)

**Jeongjong av Goryeo** (født 31. august 1018, død 24. juni 1046) var den 10. konge av det koreanske kongedømmet Goryeo.

Han var andre sønn av Hyeonjong, og yngere bror av Deokjong. Han ble utnevnt til *Naesaryeong*, en høytstående posisjon med tittelen *Prins av Pyongyang* ved fire års alder.
 
Jeongjong var opptatt av nasjonalt forsvar og startet byggingen av festninger langs den nordlige grensa. I 1037 invaderte khitanerne. I 1044 ble den koreanske muren Cheolli Jangseong fullført. Fokuserte mest på å supplere hæren, og fordelte i 1036 jord til fortjente soldater. 

Like før sin død i 1046 etablerte Jeongjong primogenitur som nasjonal lov.
Sunjong av Goryeo

**Sunjong av Goryeo** (født 1047, død 1083) var den 12. konge av det koreanske kongedømmet Goryeo.

Han var eldste sønn av kong Munjong og eldre bror av kong Seonjong. Han døde i løpet av hans første år som konge.
Munjong av Goryeo

**Munjong av Goryeo** (født 29. desember 1019, død 2. september 1083) var den 11. konge av det koreanske kongedømmet Goryeo.

Munjongs fjerde sønn Uicheon (født 1055  - 1101), ble en buddhistmunk som etablerte buddhistskolen Cheontae.

## Referanser


## Litteratur
*Eckert, Lee, Lew, Robinson and Wagner, *Korea Old and New: A History*, Harvard University Press, 1990. ISBN 0-9627713-0-9
Praia Vermelha

**Praia Vermelha** er ei lita strand i bydelen Urca i Rio de Janeiro. Til tross for sin sentrale beliggenhet har den svært naturskjønne omgivelser, med Morro da Urca på den ene sida og Morro da Babilônia på den andre, i tillegg til en flott utsikt til Sukkertoppen. Like ved stranda er stasjonen til taubanen som går opp til Sukkertoppen.

Navnet Praia Vermelha betyr «Den røde stranda» på portugisisk, og kommer av at området blir farga rødt når sola går ned.

## Eksterne lenker
*
Heonjong av Goryeo

**Heonjong av Goryeo** (født 1084, død 1097) var den 14. konge av det koreanske kongedømmet Goryeo. Han var eldste sønn av kong Seonjong. Ifølge *[[Goryeosa]]* var han ved ni års alder et oppvakt barn med svært gode skriveferdigheter.

Året han var konge slo han ned opprøret til Yi Ja-ui. Året etter ble han syk og abdiserte til fordel for sin onkel, Sukjong.
Serra do Mar

**Serra do Mar** er en 1&nbsp;500 km lang fjellkjede i det sørøstlige Brasil. Den går parallelt med atlanterhavskysten fra delstaten Espírito Santo til sør i delstaten Santa Catarina. Noen regner også Serra Geral, som går helt til nordøstlige Rio Grande do Sul, som en del av Serra do Mar.

En del av fjellområdet i delstaten Paraná og São Paulo står oppført på UNESCOs verdensarvsliste, ettersom det utgjør en av de siste atlanterhavsskogene i verden, med en rekke sjeldne og endemiske arter.
Theatro Municipal (Rio de Janeiro)

**Theatro Municipal do Rio de Janeiro** er et teater i Cinelândia i sentrum av Rio de Janeiro. Det ble bygd mellom 1905 og 1909, og ble innvia 14. juli 1909. Bygninga er tegna av arkitektene Francisco de Oliveira og Albert Guilbert Bygninga, og er i eklektisk stil inspirert av Pariseroperaen. Teateret har 2&nbsp;375 sitteplasser.

## Eksterne lenker
*
Benjamin Compaoré

**Benjamin Compaoré** (født 5. august 1987 i Bar-le-Duc) er en fransk friidrettsutøver, som hovedsakelig konkurrerer i tresteg. Han ble juniorverdensmester i 2006 og fransk mester innendørs i 2012. 

## Bakgrunn
Hans foreldre er fra Burkina Faso, men han er født og oppvokst i Frankrike, og han begynte med friidrett i en alder av seks år. I starten drev han med både kast- løp- og hoppøvelser, men fra 15-årsalderen begynte han å spesialisere seg på lengde og tresteg. Han drev også med judo i fire år. Da han spesialiserte seg på tresteg økte han raskt sine personlige rekorder, fra 12,20 i 2002 til 14,50 i 2003, 15,48 i 2004, 16,00 i 2005 og 16,61 i 2006. 

## Karriere
Compaoré deltok i sitt første internasjonale stevne ved junior-EM i friidrett 2005 i Kaunas. Han hoppet lengst i kvalifiseringen, med 16,12 meter, men endte på femteplass i finalen med 15,81 meter. Året etter deltok han ved junior-VM i friidrett 2006 i Beijing i august. Der vant han gull med lengden 16,61, som var ny årsbeste i verden for juniorer. Året etter deltok han ved EM innendørs 2007 i Birmingham, men nådde ikke finalen der. 

Han kvalifiserte seg til finalen ved EM 2010, VM 2011 og VM innendørs 2012, og fikk hhv. femte- åttende- og sjetteplass i disse mesterskapene. 

I september 2011 vant han Diamond League-stevnet Van Damme Memorial i Brussel, og med 8 poeng holdt dette til tredjeplass sammenlagt i tresteg i Diamond League 2011. 

Compaoré ble fransk mester innendørs i februar 2012, med 17,13 meter.

## Referanser


## Eksterne lenker
*
New York World

***New York World*** var en avis som ble gitt ut i New York City fra 1860 til 1931. Avisen var et ledende nasjonalt talerør for demokratene. Avisen ble fra 1883 til 1911, under redaktør Joseph Pulitzer, en pioner i «gul journalistikk» med sitt dagsopplag på over en million.

I 1931 ble avisen slått sammen med *[[The Evening World]]* og *New York Telegram* til *New York World-Telegram*.

## Kjente journalister

* Howard C. Hillegas (1872–1918)
* William Brown Meloney (1878–1925)
* Charles Edward Russell (1886-1894)

## Se også
* Joseph Pulitzer

## Eksterne lenker
* 
* Original New York World articles at Nellie Bly Online
* ''Slate'' article about the World Magazine's graphic design
*  ''New York World'' of the Columbia School of Journalism
*
Allan Nevins

**Allan Nevins** (født 20. mai 1890, død 5. mars 1971) var en amerikansk historiker og journalist, kjent for sitt omfattende arbeid med historien til den amerikanske borgerkrigen og hans biografier om personer som president Grover Cleveland, Hamilton Fish, Henry Ford og John D. Rockefeller.

## Referanser
Mokjong av Goryeo

**Mokjong av Goryeo** (hangul: , hanja: , rr: Mokjong, mr: Mokchong, født **Wang Seon** (hangul: , hanja: ), stilnavn: **Hyosin** (hangul: , hanja: ), født 5. juli 980, død 2. mars 1009) var den 7. hersker (keiser) av det koreanske kongedømmet Goryeo.

Mokjong er kjent for sin landtildelingsreform jeonsigwa og fordi hans egen mor Dronning Heonae og Gim Chiyang planla å styrte han. I den kaotiske perioden som fulgte ble Mokjong likevel styrtet, men av general Gang Jo. Mokjong ble sendt i eksil i Chungju, men ble drept før han kom fram.

Hans grav var kjent som *Gongneung*, men plasseringen er ukjent.

## Kong Mokjongs fulle navn posthumt
*Mokjong Wihye Geugyeong Jeonggong Seonyang Daewang
*목종위혜극영정공선양대왕
*穆宗威惠克英定恭宣讓大王
Hyeonjong av Goryeo

**Hyeonjong av Goryeo** (født 992, død 1031) var den 8. konge av det koreanske kongedømmet Goryeo.

Han var barnebarn av keiser Taejo.

I 1010 ble Goryeo angrepet av khitanerne under en intern maktkamp og Hyeonjong ble tvunget til å flykte fra hovedstaden. Han beordret hoffet til havnebyen Naju. Goryeo slo tilbake angrepet. Goryeo ble i 1019 bedt om å returnere sine nordlige områder til khitanerne, men nektet dette. Da gikk khitanerne til angrep igjen. Goryeo-generalene, deriblant Gang Gam-chan, påførte angriperne store tap i slaget ved Kuju. Khitanerne trakk seg tilbake med uforrettet sak og invaderte ikke Goryeo flere ganger.

## Referanser
Deokjong av Goryeo

**Deokjong av Goryeo** (født 1016, død 1034) var den 9. konge av det koreanske kongedømmet Goryeo.

Han var sønn av Hyeonjong og ble utpekt som kronprins i 1022. Etter å ha blitt konge anmodet Deokjong khitanerne om å returnere sine Goryeo-fanger, samt trekke seg tilbake fra Yaluelva. Ambodningen ble avvist og kongen startet byggigen av forsvarsverk mot nordgrensa.
Jeongjong

**Jeongjong** kan vise til flere koreanske konger:

*Jeongjong av Goryeo, kongedømmet Goryeos 3. konge
*Jeongjong av Goryeo, kongedømmet Goryeos 10. konge
*Jeongjong av Joseon kongedømmet Joseons 2. konge
Sveits rundt 2012

**Sveits rundt 2012** er den 76. utgaven av sykkelrittet Sveits rundt og arrangeres fra 9. til 17. juni 2011. 

I tillegg til de 18 ProTeams, er  canadiske SpiderTech-C10 og amerikanske Team Type 1-Sanofi invitert.

Noen av de høyeste passene er Simplonpass på 2005 moh., Arosa 1739 moh. og Glaubenbielen første gang 1611 moh., andre gang 1543 moh.

## Etapper
### Lørdag 9. juni - 1. etappe
Lugano 7,3km (ITT)

### Søndag 10. juni - 2. etappe
Fra Verbania til Verbier,  218 km

### Mandag 11. juni - 3. etappe
Fra Marigny til Aarberg, 196 km

### Tirsdag 12. juni - 4. etappe
Fra Aarberg til Trimbach/Olten, 189 km

### Onsdag 13. juni - 5. etappe
Fra Olten/Trimbach til Gansingen, 199 km

### Torsdag 14. juni - 6. etappe
Fra Wittnau til Bischofszell, 199 km

### Fredag 15. juni - 7. etappe
Gossau 34,4 km ITT

### Lørdag 16. juni - 8. etappe
Fra Bischofszell til Arosa, 148 km

### Søndag 17. juni - 9. etappe
Fra Näfels-Lintharena til Sörenberg, 216 km

## Sluttstilling
**Sammenlagt**

**Poengkonkurransen**

**Klatrekonkurransen**

**Beste sveitsiske rytter**

**Trøyene etappe for etappe**

## Eksterne lenker
*
Jeongjong av Goryeo (923–949)

**Jeongjong av Goryeo** (hanja: ; hangul: ; rr: *Jeongjong*, mr: *Chŏngjong*, født **Wang Yo** (hanja: ; hangeul: ), født i 923 i Songak, død 13. april 949 samme sted i Goryeo) var den tredje keiser av det koreanske kongedømmet Goryeo.

## Liv og virke
### Bakgrunn
Wang Yo var andre sønn av Goryeos grunnlegger kong Taejo, og han var født mer enn et tiår før kongedømmet ble grunnlagt. Hans mor var datteren til Yu Geung-dal, en adelsmann fra Chungju-regionen.
### Konge
Jeongjong overtok makta etter sin halvbror, kong Hyejong, og satte i gang med å redusere makta til de inngiftede medlemmene av kongefamilien, inkludert Wang Gyu og Pak Sulhui. Men han manglet støtte fra eliten i hovedstaden Gaegyeong og klarte ikke å styrke kongemakta.

I 947 brukte han 70&nbsp;000 sekker med korn fra det kongelige lageret til å støtte buddhismen i landet. I 947 fikk han bygd Pyongyangfestningen i Pyongyang, landets vestlige hovedstad. Han ønsket også å flytte hovedresidensen dit, uten å lykkes.

## Kong Mokjongs fulle navn posthumt
*Jeongjong Jideog Janggyeong Jeongsug Munmyeong Daewang
*정종지덕장경정숙문명대왕
*定宗至德章敬正肅文明大王

## Referanser


## Litteratur
* 
* 
* 

## Eksterne lenker
* ''정종''&#91;定宗,923~949, 93;  Doosan Corporation, 2019-04-18.
Gwangjong av Goryeo

**Gwangjong av Goryeo** (hangul: , hanja: , rr: Gwangjong, mr: Kwangjong, født **Wang So** (hangul: , hanja: ), født 925, død mai 975) var den var den fjerde herskeren av det koreanske kongedømmet Goryeo og den første av dem som brukte tittelen *[[keiser]]* (大王) i stedet for *[[konge]]* (王). Han hersket fra 949 til sin død i 975.

Gwangjong hadde i sin tidlige regjeringstid et passivt forhold til de adelige familiene, men senere ble han mer og mer drastisk. Silla-politikeren Choi Seung-ro har hevdet hans regjeringstid kan deles inn i tre deler: først perioden med famling, deretter perioden hvor han styrket sin makt og til slutt perioden hvor han utrensket sine motstandere.

## Kong Gwangjongs fulle navn posthumt
*Hongdo Seonyeol Pyeongse Daeseong Daewang
*홍도선열평세대성대왕
*弘道宣烈平世大成大王

## Referanser
Seongjong av Goryeo

**Seongjong av Goryeo** (hangul: , hanja: , rr: Seongjong, mr: Sŏngjong, født **Wang Chi** (hangul: , hanja: ), født 960, død 997) var den 6. hersker (keiser) av det koreanske kongedømmet Goryeo.

Han var andre sønn av *[[Daejong av Goryeo|Daejong]]* og barnebarn av Goryeos grunnlegger, keiser Taejo. Han ble keiser etter at Gyengjong abdiserte.

Seongjong satte som sitt mål å reformere Goryeo og gjøre det til et sentralisert konfuciansk monarki. I 983 etablerte han tolv *mok*-systemet, som ble de administrative regionene i det meste av resten av Goryeo-perioden. Han sendte også utdannede menn til hver *mok* for å overvåke den lokale utdannelsen. Dette var ment som en måte å integrere det lokale aristokratiet i det byråkratiske systemet.

I 993 invaderte khitanerne Goryeos nordvestlige grense med 60&nbsp;000 soldater. Minister Seo Hui meldte seg frivillig til å forhandle med khitangeneralen Xiao Sunning. Seo Hui klarte å få khitanene til å gå med på at regionen opp til Yaluelva skulle inkorporeres i Goryeos territorium. Seo Huis dyktige forhandlinger viste godt hans gode forståelse for Goryeos indre anliggender og rikets stilling i regionen.

Khitanene trakk seg så tilbake til området øst for Yalu, og Goryeo gikk med på å oppgi sin allianse med det kinesiske Song-dynastiet. Likevel fortsatte Goryeo sin kontakt med Sòng, og styrket sin stilling ved å bygge festninger i de nylig annekterte nordlige områdene.

## Kong Seongjongs fulle navn posthumt
*Seongjong Gangwi Jangheong Wanghyo Munui Daewang
*성종강위장헌광효문의대왕
*成宗康威章憲廣孝文懿大王
Hyejong av Goryeo

**Hyejong av Goryeo** (født 912, død 23. oktober 945) var den andre kongen av det koreanske kongedømmet Goryeo. Han regjerte fra 5. juli 943 til sin død 23. oktober 945.

## Liv og virke
### Bakgrunn
Hyejong var sønn av keiser Taejo og hans andre kone, dronning Janghwa fra *Oh*-klanen. Hun var datter av magistraten av Naju, Oh Daryeon. Taejo møtte og giftet seg med henne mens an tjenestegjorde i Naju som general for Taebong under Gung Ye.

I 921 ble Hyejong utropt til kronprins og tronarving, mes dtøtte fra general Bak Sul-Hui. Nesten umiddelbart etter at han ble utnevnt til kronprins, fulgte han sin far Taejo på felttog mot det senere Baekje. Han spilte en vesentlig rolle i de tallrike seire swom ble vunnet.

I 943 ble Hyejong elevert til tronen etter sin fars død.

### Regjeringstid
Hyejongs korte regjeringstid ble plaget av konspirasjoner og maktkamper blant Taejos sønner. Den første av disse sammensvergelsene ble anført av prinsene Wang Yo og Wang So, begge sønner av Taejo, og hans tredjekone, dronning Sinmyeongsunseong av Chungju-klanen *Yu*. Denne klanen hadde betydelig politisk innflytelse. Hyeyong ble oppmerksom på de to prinsenes konspirasjon; han ble advart av Wang Gyu. Men da Hyeyong ikke fant det nødvendig å gjøre noe for å stanse de to prinsene, begynte Wang Yu å legge planer om hvordan han skulle klare å få satt sin egen sønnesønn på tronen.

### Død
Hyejong døde i 945, under sitt annet regjeringsår. Han ble ikke drept, men døde av sykdom. Han var da tidlig i tyveårene. Han ble etterfulgt av sin tredje bror Jeongjong, tredje monark av Goryeo.

## Litteratur
* Sem Vermeersch (2008). *The Power of the Buddhas: the Politics of Buddhism during the Koryǒ Dynasty (918-1392).* Cambridge: Harvard University Press. ISBN 978-0-674-03188-3/ ISBN 0-674-03188-1; OCLC 213407432
Gyeongjong av Goryeo

**Gyeongjong av Goryeo** (født 955, død 981) var den 5. konge av det koreanske kongedømmet Goryeo.

## Referanser
Rogaland Grand Prix 2012

**Rogaland Grand Prix 2012** var den 5. utgaven av sykkelløpet Rogaland Grand Prix, og ble arrangert 13. mai 2012. Dette var første gangen rittet var klassifisert som 1.1. Løpet ble vunnet av spanjolen Antonio Piedra. Rittet ble fra 2013 erstattet av etapperittet Tour des Fjords.

## Resultater

## Eksterne lenker
*
Gu Yanwu

**Gu Yanwu** (, født 15. juli 1613 i Kunshan i provinsen Jiangsu i Kina, død 15. februar 1682 i Quwo i provinsen Shanxi), også kjent som  **Gu Tinglin** (), var en kinesisk filolog og geograf. 

## Liv og virke
### I Ming-tiden

Gu var født **Gu Jiang** (). Han sluttet seg i sine tidlige år til Fushe-bevegelsen, som mot slutten av Mingsynatiets tid fremmet en fornyelse av litteraturen. Våren 1645 ble han anbefalt til posten som *Bingbu Siwu* i det keiserlige hoff i Nanjing (der Ming-herskere på flukt holdt hoff). Der foreslo han mange forbedringer. Han var utilfreds med hvordan hoffet var organisert, og trakk seg etter en tid ut av hoffet og vendte tilbake til hjembyen. 

I sine unge år var han aktivt med i anti-mandsjuisk arbeid etter at Ming-dynastiet var blitt styrtet. 

### Qing-tiden
Han tjenestegjorde aldri under Qing-dynastiet. I stedet vandret han rundt i riket of viet seg til studier. I 1655 ble han satt under anklage av lokale embedsmenn og kastet i fengsel. Men en venn fikk ham snart løslatt. 

Gu analyserte intensivt grunnene til Ming-dynastiets undergang. En av grunnene mente han å finne i hvordan de neokonfucianske høylærde utla Kinas gamle visdom; han så på det helle som tomt prat. Han mente at de konfucianske klassiske skrifter var blitt forfalsket av ettertidige kommentarer som var tilkommet særlig  fra og med Songdynastiets tid. Med tekstkritikk og forskjellige filologiske metoder prøvde han å finne en helt annen tilgang til konfucianismens kilder, og slik erkjenne denne lære slik den var fra dens opphavs tid. Ved siden av klassikerne var det for ham bare kommentarene fra Han-tiden som var av verdi i så måte. Gu krevde en substansiell og kritisk holdning hos de høylærde. Og han mente at kunskapsarven måtte komme til praktisk nytte for samfunnslivet.
 
Inspirert av Chen Di, som hadde vist at gammelkinesisk hadde hatt sitt eget fonologiske system, inndelte Gu de gammelkinesiske stavelsesrim i ti grupper. Han var den første til å gjøre så. Hans positivistiske tilnærming til en rekke fagdisipliner og hans kritikk av neokonfucianismen skulle få en stor innflytelse på mange senere lærde. Blant hans verker må særlig nevnes *Yinxue Wushu* (音學五書), *Ri Zhi Lu* (日知錄) og *Zhao Yu Zhi* (肇域志).

På samme vis som Wang Fuzi og Wang Zongxi er Gu blitt betegnet som en av de mest fremtredende konfucianske lærde i Ming/Qing-overgangen.

I 1682 falt han av hesten sin på vei til sitt hjem i Huaying, og døde neste dag.

## Referanser


## Litteratur
*
*
Gunnar Fredrik Kværk

**Gunnar Fredrik Kværk** (født 13. januar 1917 i Drammen, død 24. mai 2012) var en norsk etterretningsmann, mest kjent for sin innsats i den hemmelige norske etterretningsorganisasjonen XU under andre verdenskrig.

Kværk studerte filologi ved Universitetet i Oslo med bosted i Drammen ved krigsutbruddet, og var siden sentral i XU ved at han ble ansvarlig for innhenting av etterretningsinformasjon i nedre Buskerud, Vestfold og Telemark. Mot slutten av krigen gikk Kværk inn i XUs sentralledelse som nettsjef, bindeledd til nettverkene.

## Bibliografi
* *Kværk om XU*, Eikeskogen forlag, 2005, ISBN 9788299479738

## Referanser


## Eksterne lenker
* «Personlig om XU», fra *VG*, 18. mai 2005
Riga domkirke

**Riga domkirke** (Rīgas Doms) er en protestantisk katedral i Riga i Latvia. Den er bygget nær Daugavaelven i 1211 av Albrecht von Buxthoeven og anses for å være den største kirken fra middelalderen i Baltikum. Kirken er blitt endret flere ganger gjennom historien.

Orgelet er bygget i 1882–1883 av E.F. Walcker & Sønner og har 124 registre. Det var ved innvielsen den 31. januar 1884 det største orgel i verden. Franz Liszt skrev et verk til innvielsen. Orglet ble hovedrestaurert av det nederlandske orgelbyggeriet Flentrop i 1983 og benyttes ofte til konserter og cd-innspilninger, deriblant Frederik Magles orgelkonsert «The infinite second» som ble innspilt i 1994 sammen med Det latviske filharmoniske kammerorkester.

David Caspari var rektor på katedralskolen på slutten av det 17. århundre. Hans sønn, Georg Caspari, arbeidet også i katedralen.

## Referanser


## Eksterne lenker
* 
* Riga domkirke
Pepperbox

En **pepperbox** (av engelsk *pepperkværn*) er en type pistol med flere løp, der løpene sitter rundt en sentral akse, slik at de et etter ett kan vris foran avfyringsmekansismen, på samme måte som tønna på en revolver. Pepperbox-pistolene er en forløper for revolveren.

Pepperbox-pistolene kom på markedet ved innføringen av perkusjonshetter på 1830-tallet. De ble særlig laget i Storbritannia, men ble også laget og brukt i andre deler av verden. Under gullrushet i California fant disse hendige flerskuddsvåpnenen fort veien til USA. Etter hvert som mer driftsikre revolvere ble utviklet i 1850-årene, ble pepperbox-pistolene fort konkurrert ut. Pepperbox-pistoler hadde et oppsving blant forbryterbander i Paris på 1890-tallet, men har ikke blitt brukt i nevneverdig grad siden.

## Mekanisme
Pepperbox-pistolene hadde omtrent de samme mekanismene som tidlige revolvere. De første pistolene hadde ingen mekanisk lenke mellom avtrekker/hane og løpene, slik at tønne måtte vris manuelt for hvert skudd. Senere kom mekanismer der spenning av hanen også vred på løpene, slik det kjennes fra de fleste revolvere. Det fantes pepperbox-pistoler med bare hanespenn («single action»), modeller med både hanespenn og avtrekkerspenning («double action») og modeller uten ytre hane (kun avtrekkerspenn). De første pepperbox-pistolene var bygget for perkusjon, men senere modeller kunne ta patroner, særlig de tidlige stiftpatronenen.

Disse våpnene var et stort framskritt over tidlige enkeltskuddspistoler, men vekten på løpene gjorde dem tunge og satte begrensninger på kaliber og antall skudd. Våpen med mer enn 4 skudd ville måtte ha for lavt kaliber til å være praktiske som militærvåpen, og pepperboxene ble derved nesten utelukkende laget for de sivile markedet.

## Referanser
Stifttenning

**Stifttenning** eller **pistontenning** er en tennmekanisme som ble benyttet for patroner til revolvere og hagler på 1800-tallet. Tennsatsen ble antent ved anslag mot en liten stift eller stempel som står ut fra patronens kropp, like over bunnen av patronen. Stifttenningpatroner ble først og fremst benyttet til franskproduserte våpen i Europa.

I Norge kjennes slike patroner først og fremst fra Lefaucheux-revolveren, som var post- og millitærrevolver gjennom siste halvdel av 1800-tallet.

## Virkemåte
Mekanismen ble oppfunnet av Casimir Lefacheux, og var en av de første metallpatronene. Selve tennhetta sitter på hylseveggen inne i hylsa, nære bunnen av patronen. På motsatt side av tennhetta sitter stiften. Når denne slås inn, treffer den tennhetta og setter av tennsatsen, som igjen fyrer av patronen. Systemet virker tilfredsstillende, og patronene var et stort fremskritt i forhold til flint- og perkusjonslåsen, som til da hadde vært nesten enerådende.

Stiftenningpatronen ble lansert samtidig som de hylseløse patronene til tennålsgevær. Dette våpenet hadde en patron der tennhetta satt bak prosjektilet, og nålen var en del av geværets avfyringsmekanisme. Nålen var et svakt punkt ved mekanismen, og Lefacheux løste dette ved å ha tennålen (stiften) som en del av patronen i stedet.

I forhold til tidlige hylseløse bakladere hadde stiftenningspatroner den fordelen at hylsen ga bedre gasstetthet bak kammeret. Ulempen var imidlertid at de var mer tungvinte å lade og produsere enn senere patrontyper, og de ble i løpet av 1800-tallet helt erstattet av randtenningspatroner og petroner med sentraltenning.

## Referanser
Kilemekanisme

**Kilemekanisme** eller **fallblokkmekanisme** er en vanlig mekanisme for haubitsere og kanoner, spesielt automatkanoner. Kilemekanismens viktigste del er en firkantet metallblokk (kilen) som glir i et spor ved kammerets bakside, vinkelrett mot løpets lengdeakse. Konstruksjonen kan gjøres meget sterk og gjør det mulig å få en høy skuddtakt, men mekanismen er ikke gasstett, slik at ladningen må være innesluttet i en patron.

## Kanoner
Når kammeret skal lades føres kilen til siden med hånd- eller maskinkraft, og et prosjektil og ladningshylse, eller en patron føres inn. Hylsen slår mot utkastere som sitter på begge sider av kammeret, og dette frigjør en sperre slik at kilen lukkes. Etter skuddet åpnes kilemekanismen igjen, ofte ved hjelp av rekylkraften. Mekanismen er konstruert slik at kilen presser utkasterne bakover når den glir til sides, slik at den tomme patronhylsen kastes ut.

De første kanonene med kilemekanismen ble konstruert på 1800 tallet.

## Geværer
En rekke bakladere fra midten av 1800-tallet var konstruert med kilemekanisme, inkludert den britiske Martini-Henry, M1872 Mylonas, Sharps rifle, Farquharson rifle, 1890 Stevens, Sharps-Borchardt Modell 1878, Winchester Modell 1885, Browning M78 og Ruger No. 1. De fleste mekanismene av denne typen var umulig å bygge om til repetervåpen, og ble faset ut til fordel for sylinderlåsmekanismer som tillot lading fra et magasin. Enkeltskuddsgeværer med kilemekanisme lages fortsatt til jaktbruk og enkelte typer blinkskyting.

Kilemekansimene er nært beslektet med Peabody-mekanismene i Martini-Henry riflen (svært lik, men ikke identisk med den til Martini-Henry), Ballard-mekanismen, eller mekanismen i den norske Krag-Petersson. Sistnevnte er en repeterrifle, skjønt den bruker en hengslet kile, i motsetning til de fleste andre som har rene fallblokker.

## Se også
* Skruemekanisme, en annen type lukkemekanisme som også brukes på kanoner og haubitsere.
* Rulleblokk
SCID-I

**Structured Clinical Interview for DSM-IV Axis I Disorders** (**SCID-I**) er et diagnoseverktøy som blir benyttet for å skille mellom alvorlige mentale forstyrrelser (DSM-IV Akse I) og personlighetsforstyrrelser (Akse II). Det finnes mer en 700 publiserte studier hvor SCID har vært tatt i bruk som diagnoseverktøy. Store deler av denne litteraturen har vært oversatt fra engelsk til andre språk, deriblant dansk, fransk, tysk, gresk, hebraisk, italiensk, portugisisk, spansk, svensk, tyrkisk og zulu.

En SCID-I undersøkelse av en pasient tar mellom 1 og 2 timer, avhengig av kompleksiteten i den psykiatriske historien og pasientens evne til klart å beskrive utslagsgivende hendelser og tidligere symptomer. Den samme undersøkelsen på en ikke-psykiatrisk pasient tar 1/2 til 1 1/2 time. En SCID-II personlighetsundersøkelse tar mellom 1/2 og 1 time.

Verktøyet er utviklet for å bli administrert av en klinikk-lege eller opptrenet helsepersonell innenfor mentale lidelser, f.eks. en psykolog eller sosialarbeider. Ideelt sett burde dette være noen som har erfaring med å utføre ustrukturerte diagnostiske evalueringer basert på *[[spørsmålsteknikk|open-ended questioning]]*. I forskningsøyemed har likevel enkelte ikke-kliniske forskningsassistenter, som har omfattende erfaring med dette studiet eller på annet vis utviser kompetanse, blitt opplært til å bruke SCID. Dess mindre klinisk erfaring og spesifikk utdannelse den poensielle intervjuer hadde, desto mer trening var påkrevet.
Dong Bin

**Dong Bin** (kinesisk: 董斌, pinyin: *Dǒng Bīn*, født 22. november 1988 i Changsha) er en kinesisk tresteghopper. Han ble asiamester innendørs i både 2010 og 2012, og innehar den kinesiske rekorden innendørs, med 17,01 meter. 

## Karriere
Han første internasjonale konkurranse var junior-VM 2006 i Beijing, der han kom på åttendeplass i sin kvalifiseringsgruppe, og ble ikke kvalifisert til finalen. Hans lengste sprang var 15,60 meter. 

Både ved Sommeruniversiaden 2009 og 2011 nådde han finalen, men kom på 11.-plass i 2009 og 8.-plass i 2011. 

Han vant gull i tresteg ved Asiamesterskapet i friidrett 2010 og 2012. I 2011 kom han på femteplass ved Asiamesterskapet i friidrett 2011, med 16,36 meter. 

Også ved VM i friidrett innendørs 2012 nådde han finalen, etter 16,94 i kvalifiseringen, og endte på åttendeplass i finalen. 

## Referanser


## Eksterne lenker
* 
*  Profil hos European Athletics
Slaget ved Tarapacá

**Slaget ved Tarapacá** fant sted den 27. november 1879 under Tarapacá-kampanjen i salpeterkrigen. Den chilenske hæren under ledelse av Oberst Luis Arteaga førte et uorganisert angrep på de 4500 peruanske soldatene under ledelse av General Juan Buendia, noe som resulterte i et nederlag for de chilenske troppene. Det chilenske andre regiment gikk det verst for; regimentet mistet nærmere halvparten av sine soldater i slaget i tillegg til kommandant Eleuterio Ramírez og løytnant Bartolomé Vivar. Regimentet mistet også sin fane, men fanen ble gjenvunnet under slaget ved Tacna.


Fil:Andrés Avelino Cáceres.jpg|Andrés Avelino Cáceres kommanderte den andre peruanske bataljon under slaget.
Fil:Eleuterio Ramirez Molina.jpg|Eleuterio Ramirez Molina kommanderte det andre chilenske regiment under slaget.


## Referanser
Stephen Dillane

**Stephen Dillane** (født 27. mars 1957 i London) er en britisk skuespiller.

## Karriere
Dillane har vært i bransjen i mange år, både som teater- og filmskuespiller. Han vant en Tony Award og ble nominert til en Laurence Olivier Theatre Award for sin innsats i teaterstykket *The Real Thing* i 2000, der han spilte hovedrollen. Etter det fikk han roller i en rekke kjente filmer, som *[[Spy Game]]* (2001), *[[The Hours]]* (2002), *[[King Arthur]]* (2004) og *[[The Greatest Game Ever Played]]* (2005).

I 2012 hadde han en større gjesterolle i TV-serien *[[Game of Thrones (TV-serie)|Game of Thrones]]*.

## Utvalgt filmografi
### Filmer
* 2017 - *[[Darkest Hour]]* – Lord Halifax
* 2009 - *[[44 Inch Chest]]* – Mal
* 2007 - *[[Savage Grace]]* – Brooks Baekeland
* 2007 - *[[Goal!|Goal II: Living the Dream]]* – Glen Foy
* 2005 - *[[The Greatest Game Ever Played]]* – Harry Vardon
* 2005 - *[[Nine Lives (film)|Nine Lives]]* – Martin
* 2005 - *[[Goal!]]* – Glen Foy
* 2004 - *[[Haven]]* – Mr. Allen
* 2004 - *[[King Arthur]]* – Merlin
* 2002 - *[[The Hours]]* – Leonard Woolf
* 2001 - *[[Spy Game]]* – Charles Harker
* 1997 - *[[Welcome to Sarajevo]]* – Michael Henderson
* 1990 - *[[Hamlet (1990)|Hamlet]]* – Horatio

### Fjernsyn
* 2012 - *[[Game of Thrones (TV-serie)|Game of Thrones]]* – Stannis Baratheon (7 episoder)
* 2008 - *[[John Adams (TV-serie)|John Adams]]* – Thomas Jefferson (6 episoder)

## Referanser


## Eksterne lenker
*
Elias Koteas

**Elias Koteas** (født 11. mars 1961 i Montréal i Québec) er en canadisk skuespiller.

## Karriere
Koteas er best kjent fra Terrence Malicks krigsfilm *[[The Thin Red Line]]* (1998), men har også spilt i en rekke andre produksjoner gjennom sin lange karriere. Noen av de mest kjente er *[[Gattaca]]* (1997), *[[Zodiac (film)|Zodiac]]* (2007), *[[Den fantastiske historien om Benjamin Button]]* (2008), *[[Shutter Island]]* (2010) og *[[Let Me In (film)|Let Me In]]* (2010). Han har også spilt i to filmversjoner av *Teenage Mutant Ninja Turtles* (den første i 1990, og dens oppfølger i 1993).

## Utvalgt filmografi
### Filmer
* 2011 - *[[A Very Harold & Kumar 3D Christmas]]* – Sergei Katsov
* 2011 - *[[Dream House]]* – Boyce
* 2010 - *[[Let Me In (film)|Let Me In]]* – The Policeman
* 2010 - *[[Shutter Island]]* – Laeddis
* 2010 - *[[3 Backyards]]* –  John
* 2010 - *[[The Killer Inside Me]]* – Joe Rothman
* 2010 - *[[The Fourth Kind]]* – Abel Campos 
* 2009 - *[[Defendor]]* – Sgt. Chuck Dooney
* 2009 - *[[The Haunting in Connecticut]]* – Reverend Popescu
* 2008 - *[[Den fantastiske historien om Benjamin Button]]* – Monsieur Gateau
* 2008 - *[[Two Lovers]]* – Ronald Blatt
* 2007 - *[[Shooter]]* – Jack Payne
* 2007 - *[[The Girl in the Park]]* – Raymond
* 2007 - *[[Zodiac (film)|Zodiac]]* – Sgt. Jack Mulanax
* 2005 - *[[The Greatest Game Ever Played]]* – Arthur Ouimet
* 2002 - *[[Collateral Damage]]* – Peter Brandt
* 1998 - *[[The Thin Red Line]]* – Capt. James 'Bugger' Staros
* 1998 - *[[Fallen (film)|Fallen]]* – Edgar Reese
* 1997 - *[[Gattaca]]* – Antonio Freeman
* 1996 - *[[Crash (1996)|Crash]]* – Vaughan
* 1993 - *[[Teenage Mutant Ninja Turtles III]]* – Casey Jones / Whit
* 1990 - *[[Teenage Mutant Ninja Turtles (1990)|Teenage Mutant Ninja Turtles]]* – Casey Jones
* 1990 - *[[Se, hun snakker også]]* – Stuart
* 1990 - *[[Almost an Angel]]* – Steve Garner
* 1988 - *[[Tucker – En mann og hans drøm]]* – Alex Tremulis

### Fjernsyn
* 2008 - ** – Joe (2 episoder)
* 2006 - *[[House M.D.|House]]* – Jack Moriarty (1 episode)
* 2005-2006 - *[[American Dad!]]* – Jim (2 episoder) (stemme)
* 2002 - *[[The Sopranos]]* – Dominic Palladino (1 episode)

## Referanser


## Eksterne lenker
*
Utgangsenergi

**Utgangsenergi** (betegnelsen E<sub>0</sub>) er den kinetiske energi som et prosjektil har i det øyeblikket det forlater våpenet. Utgangsenergien er et riktigere mål på et skytevåpens effektivitet enn utgangshastigheten ettersom den stort sett er uavhengig av ammunisjonstype.

Formelen for utgangsenergi er E_0 = \frac{mv_0^2}{2}&nbsp; der m er prosjektilets masse og v_o er utgangshastigheten.

Utgangsenergi måles i joule og varierer fra rundt 10 joule for luftgevær til flere megajoule for moderne artillerivåpen.

## Se også
* Power factor
* Anslagsenergi
Living Things

***Living Things*** er Linkin Parks femte studioalbum og ble lansert 20. juni 2012. Albumet ble lansert 22. juni i Norge.

## Sporliste
#«Lost in the Echo» - 3:25
#«In My Remains» - 3:20
#«Burn It Down» - 3:50
#«Lies Greed Misery» - 2:26
#«I'll Be Gone» - 3:31
#«Castle of Glass» - 3:25
#«Victimized» - 1:46
#«Roads Untraveled» - 3:49
#«Skin to Bone» - 2:48
#«Until it Breaks» - 3:43
#«Tinfoil» (Instrumental)  -1:11
#«Powerless» - 3:44

## Eksterne lenker
*
Blikk (metall)

**Blikk** eller **tynnmetall** er metall (vanligvis jern eller stål) som er formet til tynne plater og dekket av et korrosjonsbestandig metall, vanligvis tinn. Det utgjør en av de fundamentale former for metall som er benyttet i metallbearbeidelse, og kan bli kuttet og bøyd i en variasjon av forskjellige former. Tallrike hverdagslige objekter er konstruert av materialet. Tykkelsen kan variere betydelig, selv om ekstremt tynne objekter er karakterisert som folie eller bladgull, mens deler som er tykkere enn 6 mm er betraktet som plater.

## Produksjon
### Valsing
Blikk produseres av valsede stålplater. Fram til valseteknikken ble vanlig på slutten av 1600-tallet, ble plater framstill ved hamring. I dag dominerer varmvalsing. De ferdig valsede platene er dekket med forurensing fra produksjonen og må renses. Rensingen skjer i bad en svak løsning av svovelsyre som fjerner urenheter på overflaten.

### Fortinning
Etter rensing blir platene fortinnet. I eldre tid ble platene så dyppet i smeltet tinn, og tjukkelsen på tinnlaget ble bestemt av valseruller som tok bort overflødig tinn når platene kom opp av badet. På 1850-tallet ble fortinning ved elektrolyse utviklet, og i dag blir fortinnet blikk nesten utelukkende framstilt ved elektrolyse.

## Referanser
Tofterøybrua

**Tofterøybrua** er en veibro i Øygarden kommune som går fra Steinsland og over til Tofterøy; den erstattet det gamle ferjesambandet mellom Tofterøy og Steinsland. Broen ble åpnet 2. desember 1975 og er 274 m lang.

## Referanser
Øsekar

Et **øsekar** eller **ausekar** er en øse med en form som er spesielt tilpasset arbeidet med å tømme (lense) en båt for regn- eller sjøvann. De var før laget av tre, men er i nyere tid laget av plast.

I joller finner man ofte et mer moderne øsekar av plast. Noen båter er også selvlensende, det vil si at vannet renner ut av seg selv enten på grunn av måten båten er konstruert på, eller fordi vannet renner ut mens båten seiler i høy fart. Seiljoller som Optimist og Europajolle har øsekar. Europajollen har også selvlenser.
Tormodståtten

**Tormodståtten** (norrønt *Þormóðar þáttr* eller *Þormóðar þáttr Kolbrúnarskáld*) er en tått, en kort islendingesaga fra 1200-tallet. Historien er en variant eller videreføring av historien i *[[Fosterbrødrenes saga]]*, og foregår på Island og i Norge ca år 1020–1030. Den handler om skalden Tormod Kolbrunarskald (ca 997-1030), som falt sammen med Olav den hellige i Slaget på Stiklestad. Tåtten gir et litt annet bilde av Tormods liv enn sagaen gjør; den forteller at han først var hos den danske kong Knut før han oppsøkte kong Olav i Norge, og den gir en mer oppkavet versjon av det første møtet mellom Tormod og Olav.  

Tåtten er kjent fra Flateyarbok og fra Den større saga om Olav Tryggvason. Tåtten er to ganger utgitt på norsk. Først som en integrert del av *Soga um fosterbrørne* (Olav Røkke, 1933) og senere skilt ut fra sagaen, men utgitt sammen med denne i *Soga um fosterbrørne og Tormodståtten* (Jan Ragnar Hagland, 1978) 

## Referanser

## Eksterne lenker
* heimskringla.no, norrøn fulltekst
Svenne Hedlund

**Sven Ove «Svenne» Hedlund** (født 1. mars 1945, død 3. desember 2022) var en svensk popsanger. 
## Biografi
I tenårene gikk Hedlund på Eklidens skole i Nacka og begynte deretter å arbeide som busskonduktør på Björknäsbussene.

Hedlund var medlem av gruppene The Hep Stars og Clifftones på 1960-tallet. Han dannet også gruppen Svenne & Lotta med Lotta Hedlund som også var medlem av The Hep Stars. Fra 1969 til 2014 var Svenne og Lotta gift med hverandre. Paret var bosatt i Sävsjö i mange år. 

I 2000-årene var han medlem av gruppen *[[Idolerna]]*. Fra 2005 opptrådte Hedlund i flere show med The Cadillac Band som kompband. I flere av disse showene var musikere fra Elvis Presleys originalband med som gjesteartister og musikere, deriblant James Burton, D.J. Fontana, Glen D. Hardin og John Wilkinson. I 2007 spilte Svenne Hedlund inn tre sanger i Sun Studio i Memphis, sammen med The Cadillac Band. I de påfølgende årene spilte Svenne Hedlund og The Cadillac Band en rekke konserter, ofte med kjente artister fra USA og England som gjester.

Svenne Hedlund ble innvalgt i Radio Nostalgi Hall of Fame den 4. april 2014.

Han døde i desember 2022 i en alder av 77 år, etter at han under en turné var blitt smittet av covid-19.
## Diskografi (som soloartist)
;Album
*1967 – *Sven Hedlund Sings Elvis*
*2010 – *Svenne Hedlund Sings Elvis In Memphis*

;Singler
*1967 – «A Fool Such As I» / «As Long As I Have You»
*2010 – «Hey Let's Celebrate»
*2010 – «A King Like You»
*2010 – «Always On My Mind»

## Referanser


## Eksterne lenker
* 
* 
*